**Kúpna zmluva**

**č.17/2015**

*ktorú uzavreli podľa ustanovení § 409 a nasl. Obchodného zákonníka v ďalej uvedený deň*

**obec Rosina**

 so sídlom Obecného úradu Horná rosinská č. 167, 013 22 Rosina

 IČO: 00 647 519

 DIČ: 2020638917

 bankové spojenie prostredníctvom VÚB, a.s.

 č. ú.: 20228432/0200

 v mene ktorej konáIng. Jozef Machyna, starosta obce

*ako predávajúci na strane jednej*

*a*

**Ing. Radoslav Majtán**

 s miestom podnikania Rosinská 8542/32A, 010 08 Žilina

 IČO: 44 334 761

 DIČ: 1046778678

 zapísaný pod číslom živnostenského registra 580-41388

*ako kupujúci na strane druhej*

*takto:*

# Predmet kúpy

## Predávajúci je výlučným a neobmedzeným vlastníkom hnuteľnej veci – motorového vozidla značky CITROEN BERLINGO, typ MFKFX/MFKFX/MFKFXF, VIN: VF7MFKFXF65073671, dátum prvej evidencie vozidla (rok výroby): 16.05.1997, farby zelená metalíza, toho času evidované pod evidenčným číslom ZA-906-CL (ďalej aj ako „predmet kúpy“ alebo „motorové vozidlo“).

## Predávajúci ako výlučný a neobmedzený vlastník predáva a kupujúci do svojho výlučného vlastníctva kupuje motorové vozidlo špecifikované v bode I.1. tejto zmluvy za kúpnu cenu uvedenú v článku II.1 a za podmienok dohodnutých v tejto zmluve.

# Kúpna cena

## Zmluvné strany sa dohodli na kúpnej cene vo výške 350,00 EUR (slovom: tristopäťdesiat eur).

## Kupujúci uhradí predávajúcemu kúpnu cenu najneskôr v deň nadobudnutia účinnosti tejto zmluvy bezhotovostne na účet uvedený v úvode tejto zmluvy. Motorové vozidlo bude kupujúcemu odovzdané až po uhradení celej kúpnej ceny, t. j. po pripísaní celej kúpnej ceny na účet predávajúceho. O odovzdaní vozidla zmluvné strany spíšu stručný záznam.

#  Prehlásenia zmluvných strán a spoločné ustanovenia

## Kupujúci prehlasuje, že je s technickým i právnym stavom predmetu kúpy oboznámený, nemá k nemu výhrady. Predmet kúpy nemá vady, ktoré by kupujúci namietal alebo uplatňoval nároky z nich, je schopný používania na účel, na ktorý bol vyrobený, a na ktorý ho kupujúci kupuje. Kupujúci taktiež berie na vedomie, že predmetom kúpy je použité motorové vozidlo.

## Kupujúci prehlasuje, že mu bol poskytnutý dostatočný časový priestor na prehliadku a odskúšanie predmetu kúpy.

## Ďalej kupujúci prehlasuje, že stav predmetu kúpy zodpovedá roku výroby a predmet kúpy je opotrebovaný primerane spôsobu a dĺžke užívania. Kupujúci predmet kúpy vrátane príslušenstva a súčastí kupuje v stave ako stojí a leží.

## Predávajúci sa zaväzuje kupujúcemu spoločne s motorovým vozidlom odovzdať dokumentáciu vzťahujúcu sa na predmet kúpy a príslušenstvo predmetu kúpy, a to:

* kľúče od motorového vozidla v počte kusov 2,
* osvedčenie o evidencii vozidla č. SA 737690,
* osvedčenie o emisnej kontrole č. 260 527,
* osvedčenie o technickej kontrole č. 691 267,
* originál servisnej knižky,
* užívateľskú príručku motorového vozidla,
* príslušenstvo vozidla pozostávajúce z povinnej výbavy v zmysle osobitného predpisu,
* autorádio,
* rezervné koleso.

## Pre poriadok sa dodáva, že kúpna cena za príslušenstvo je zahrnutá v kúpnej cene za motorové vozidlo podľa bodu II.1.

## Kupujúci berie na vedomie, že prevzatím motorového vozidla na neho prechádza vlastnícke právo k motorovému vozidlu a všetky práva a povinnosti s tým spojené, vrátane nebezpečenstva škody na motorovom vozidle, ako aj zodpovednosť za škodu spôsobenú prevádzkou motorového vozidla.

## Kupujúci berie na vedomie, že bezodkladne po uzatvorení tejto zmluvy je povinný v súlade s osobitným predpisom uzatvoriť povinné zmluvné poistenie ohľadom predmetu kúpy, nakoľko zápisom prevodu držby motorového vozidla poistenie, ktoré uzatvoril predávajúci, zaniká. Kupujúci sa zaväzuje poskytnúť predávajúcemu nevyhnutnú súčinnosť pri vysporiadaní práv predávajúceho voči poisťovni predávajúceho titulom zániku poistenia, ktoré predávajúci ohľadom predmetu prevodu uzatvoril, najmä sa zaväzuje na ten účel predávajúcemu poskytnúť kópiu osvedčenia o evidencii motorového vozidla znejúceho na meno kupujúceho.

## Zmluvné strany sa dohodli, že zmenu v evidencii motorových vozidiel vykoná na vlastné náklady kupujúci, pričom predávajúci sa mu zaväzuje poskytnúť nevyhnutnú súčinnosť.

# Hospodárenie s majetkom obce

## Obec postupovala v zmysle § 9a ods. 8 písm. e) zák. č. 138/1991 Zb. o majetku obcí. Prevod motorového vozidla bol schválený obecným zastupiteľstvom obce uznesením č. 107/2015, a to 3/5 väčšinou hlasov všetkých poslancov. Dôvodom hodným osobitného zreteľa je skutočnosť, že motorové vozidlo predstavuje pre obec nadbytočný majetok a náklady na stanovenie jeho všeobecnej hodnoty podľa § 9a ods. 1 písm. c) zák. č. 138/1991 Zb. by boli nehospodárne. Zámer previesť majetok obce týmto spôsobom bol zverejnený 15 pred schvaľovaním prevodu obecným zastupiteľstvom na úradnej tabuli a web stránke obce.

# Záverečné ustanovenia

## Táto zmluva je vyhotovená v dvoch rovnopisoch; každá zo zmluvných strán dostane jeden rovnopis.

## Táto zmluva nadobúda platnosť jej podpisom obomi zmluvnými stranami a účinnosť dňom nasledujúcim po dni jej zverejnenia v súlade so všeobecne záväznými právnymi predpismi.

## Vzťahy zmluvných strán založené touto zmluvou, ktoré táto zmluva výslovne neupravuje, sa riadia príslušnými ustanoveniami právnych predpisov Slovenskej republiky, predovšetkým ustanoveniami Obchodného zákonníka, podľa ktorého sa táto zmluva uzatvára.

## Túto zmluvu možno meniť a dopĺňať len písomnými, riadne očíslovanými dodatkami podpísanými obomi zmluvnými stranami.

## Táto zmluva obsahuje úplnú dohodu medzi zmluvnými stranami ohľadne predmetu zmluvy ku dňu jej podpísania a ruší všetky predchádzajúce dojednania a zmluvy uzatvorené v akejkoľvek podobe a forme medzi zmluvnými stranami, ktoré sa týkajú predmetu tejto zmluvy.

## Ak podľa ustanovení tejto zmluvy má niektorá zo zmluvných strán povinnosť alebo oprávnenie doručiť písomnosť druhej zmluvnej strane, alebo ak takáto povinnosť vyplýva zmluvnej strane z právneho predpisu, bude takáto písomnosť doručovaná doporučeným listom alebo osobne zmluvnými stranami na adresy zmluvných strán uvedené v tejto zmluve. Ak zmluvná strana odmietne prevzatie takto doručovanej písomnosti, alebo ak takáto písomnosť bude vrátená odosielateľovi, bude sa považovať za doručenú uplynutím tretieho dňa od jej odoslania, a to aj v prípade, ak sa adresát o doručovaní nedozvedel. V prípade osobného doručovania sa za deň odoslania považuje deň, keď preukázateľne došlo k úkonu osobného doručovania. Každá zmluvná strana je povinná bezodkladne informovať druhú zmluvnú stranu o zmene údajov na doručovanie písomností. Porušenie povinnosti podľa predchádzajúcej vety je na ťarchu zmluvnej strany, ktorá svoju povinnosť porušila.

## Zmluvné strany prehlasujú, že sú oprávnené plniť práva a povinnosti podľa tejto zmluvy, ich vôľa je slobodná a vážna, prejavy vôle sú určité a zrozumiteľné. Zmluvné strany rovnako prehlasujú, že sa s obsahom tejto zmluvy oboznámili, rozumejú mu a súhlasia s ním, na znak čoho ju podpisujú.

|  |  |
| --- | --- |
| *Predávajúci* | *Kupujúci* |
| V Rosine 19.10.2015 | V Rosine 19.10.2015 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| obec RosinaIng. Jozef Machyna, *starosta* | Ing. Radoslav Majtán |